Downloaded from YTS.MX
Official YIFY movies site: YTS.MX
O centură de foc formată din vulcani activi,
cu o cunună de nori.
O vegetație densă și bogată, care îmbracă în verde
șiruri nesfârșite de munți.
O țară mândră de una dintre cele mai frumoase istorii
de pe continentul american.
Timp de peste două mii de ani,
aceste tărâmuri au fost martore la ascensiunea unei civilizații mărețe,
care s-a remarcat prin evoluția sa socioculturală.
O civilizație care a dezvoltat
unul dintre puținele sisteme de scriere din America
din perioada precolumbiană.
O cultură care și-a însușit astronomia și matematica
cu o precizie deosebită
și care a făcut progrese remarcabile în domeniul artei,
al arhitecturii și al economiei.
Un teritoriu cu vaste resurse naturale,
cu munți brăzdați de cascade cu ape cristaline,
ce alimentează râurile care hrănesc solurile fertile.
O țară a cărei diversitate s-a născut din contopirea a două lumi
care, acum 500 de ani,
au intrat în conflict în acest colț de lume.
Acestea sunt teritoriile
din inima civilizației maya.
Guatemala se bucură de o mare varietate florală,
climaterică, lingvistică,
gastronomică și animalieră.
Principala avuție a țării e metisarea locuitorilor săi,
iar istorisirile relatate de fiecare dintre aceștia...
Descendenți ai culturii maya, care până și în prezent
își păstrează tradițiile proprii,
limba și cultura,
dar și pe cele ale primilor oameni care au sosit aici
cu peste 500 de ani în urmă.
Toți sunt cetățenii aceleiași țări:
Guatemala!
E o mândrie să fiu guatemalez,
fiindcă sunt conștient de bogăția acestei țări.
Guatemala e acoperită de păduri, munți,
lacuri și râuri.
O țară înconjurată de o centură de foc
alcătuită din 37 de vulcani.
Mayașii nu urcau pe acești munți,
tocmai fiindcă îi venerau drept zei sau zeițe.
Se temeau de ei, pentru că le cunoșteau puterea.
O cultură care încă surprinde prin nivelul ei de dezvoltare.
Guatemala e o cultură vie,
unde poți întâlni, pe o arie restrânsă,
multe minunății.
E un paradis natural.
O țară care a păstrat multe situri arheologice
ce atestă dezvoltarea
și apogeul culturii maya.
El Mirador ne ajută
să înțelegem progresul social,
economic și politic al culturii maya.
E incredibil să vezi o civilizație care a atins un asemenea nivel.
Ascunse în junglă sunt piramide, sculpturi
și elemente arhitectonice unice.
Una dintre caracteristicile Guatemalei
e abundența unei resurse absente din unele regiuni din lume:
apa.
MONUMENTUL NATURAL SEMUC CHAMPEY
Semuc Champey,
sau, în traducere,
„Râul care se ascunde sub stânci”,
e un pod natural de calcar,
de circa 300 de metri lungime,
care despică o pădure tropicală imensă.
Minunatele ape turcoaz ale monumentului,
care curg în mici cascade de pe terasele calcaroase,
frumusețea lui deosebită
și peisajul natural care îl înconjoară
fac din el una dintre cele mai vizitate destinații din Guatemala.
În Parcul Național Semuc Champey,
timpul pare a se opri în loc,
iar natura ne copleșește simțurile.
Guatemala e acoperită de o vegetație densă și diversificată.
În pădurile sale tropicale simți că ai călătorit în timp,
către inima civilizației maya.
PARCUL NAȚIONAL TIKAL
În Guatelamala e epicentrul vechii civilizații maya,
una dintre cele mai avansate din Americile epocii precolumbiene.
E unul dintre orașele maya cel mai bine conservate din Guatemala
și unul dintre cele mai mari situri arheologice și urbane
ale acestei civilizații.
În acest oraș se găsesc
peste trei mii de structuri.
Înconjurat de păduri nesfârșite,
care i-au păstrat secretul vreme de secole,
se află un oraș
care, între secolele 3 și 5 d.H.,
era centrul regiunii care a dominat politic, militar și economic lumea maya.
Aici se află Parcul Național Tikal.
Studiile efectuate în zonă
au arătat că anumite structuri datează din secolul 4 î.H.
Orașul avea legături cu alte metropole din acea vreme,
cum ar fi Teotihuacan, amplasat în Mexicul zilelor noastre.
În 1979 a fost inclus în Patrimoniul Mondial UNESCO,
datorită comorilor culturale și naturale pe care le ascunde.
LA ANTIGUA GUATEMALA
Guatemala, alături de restul Americii,
e o regiune care a cunoscut transformări majore în istoria sa.
După cucerirea spaniolă din secolul 16,
orașul cunoscut astăzi drept La Antigua Guatemala
a fost capitala acestei țări
între 1541 și 1776.
Arhitectura și atmosfera de pe străzile acestei așezări
ne poartă înapoi în timp.
Popoarele băștinașe și coloniștii europeni
au trecut prin schimbări care au dus la nașterea unei noi culturi,
cu noi obiceiuri, dar cu același sentiment de apartenență
la tărâmul în care locuiesc:
Guatemala.
În decursul ultimilor 500 de ani,
populația ei, arhitectura și obiceiurile
au cunoscut transformări profunde,
care au dat naștere Guatemalei pe care o cunoaștem cu toții.
La Antigua Guatemala e cunoscut
și ca o destinație preferată
pentru organizarea de nunți în elegantele sale monumente istorice.
Acest oraș incredibil
a fost zguduit de trei cutremure care l-au distrus aproape în totalitate.
După aceste evenimente, administrația politică,
cea economică și cea religioasă au fost mutate în orașul
care rămâne și astăzi capitala națiunii,
Ciudad de Guatemala.
După sosirea spaniolilor,
creștinismul s-a răspândit
și rămâne până în prezent religia predominantă a țării.
Deși Guatemala e adepta secularismului din 1985,
e religia majorității populației.
Una dintre cele mai importante sărbători are loc în Săptămâna Sfântă.
Principalele orașe
îmbracă un veșmânt deosebit.
În trecut, când regii își vizitau supușii,
oamenii luau sacii
și îi așterneau pe jos, pentru ca fețele regale să calce pe ei
fără a-și uda sau a-și murdări picioarele.
La fel ca atunci când Iisus a intrat în Ierusalim...
Oamenii îi așterneau în față haine, ramuri și flori,
ca să calce pe ele.
Așa a început în Guatemala pregătirea acestor preșuri.
Preșurile sunt în special din rumeguș.
Sau din nisip, vopsit în diferite culori.
Eu și familia mea le facem deja de 42 de ani.
Erau simple la început, fiindcă nu aveam experiență.
Am fost obligați să învățăm,
să cerem informații de la cei mai experimentați.
E o artă efemeră,
pentru că rezistă foarte puțin.
După trecerea cortegiului, s-a terminat.
În aceeași săptămână,
Guatemala sărbătorește Patimile și Învierea Domnului Iisus.
Sute de credincioși participă la această sărbătoare,
de la construirea carelor alegorice
până la procesiunea propriu-zisă.
Procesiunile atestă credința oamenilor.
Conform datinilor,
carul alegoric nu trebuie văzut
până în ziua procesiunii.
E un dar pentru mulțime.
Procesiunea nu e un eveniment efemer.
Ea necesită pregătire spirituală.
În timpul procesiunii se împletesc cultura, tradițiile,
istoria și obiceiurile oamenilor și ale familiilor acestora.
Guatemala nu reprezintă doar cultura maya.
Țara a fost colonizată de spanioli.
Acolo își au originile
aceste tradiții urbane.
La peste 2.000 m altitudine se află Almolonga,
în departamentul Quetzaltenango,
unde găsim pajiști întinse,
înconjurate de munți uriași.
E locul ideal pentru activitățile agricole ale țării.
Guatemala e cunoscută drept ținutul abundenței,
datorită condițiiilor climatice din regiune
și a bogăției și fertilității solului.
Peste 70% dintre alimentele consumate în Guatemala
provin din agricultura de familie.
E limpede de ce tradiția ocupă un loc special în această îndeletnicire.
În această zonă a țării
întâlnim un aspect inedit.
E vorba despre recoltarea legumelor uriașe,
ale căror dimensiuni depășesc media globală.
Cafeaua se cultivă aici din 1850
și e unul dintre produsele de bază din Guatemala.
Recoltarea se face în special manual.
În Santiago de Atitlán
există o mărturie a melanjului de tradiții din această țară.
Urmașii civilizației maya
se ocupă de aceste culturi noi, introduse în țară
la mulți ani după colonizarea spaniolă.
La început...
PEDRO ESQUIT IXABALÁN
...aveam cafea pentru uz personal,
dar apoi am aflat cât de profitabilă e.
Am început să o cultiv.
Mi-a permis să întrețin familia și să trimit copiii la școală.
Asta a făcut cafeaua pentru noi.
Cafeaua cultivată aici e de foarte bună calitate,
pentru că vulcanii și munții din zonă
le conferă o aromă unică
boabelor de cafea.
Imensul lac Atitlán
e înconjurat de trei vulcani, Cei Trei Giganți.
Tolimán, San Pedro
și cel care a dat numele lacului.
E principala sursă de apă
a așezărilor agricole care s-au dezvoltat în jurul său.
Fiecare dintre aceste așezări are propria sa personalitate,
iar asta le asigură caracterul unic.
San Juan La Laguna e una dintre aceste așezări frumoase,
cunoscută în special pentru picturile și goblenurile sale.
Dar există și plantații
care asigură recolte de mii de ani.
Porumbul e principala recoltă maya.
Conform culturii lor,
omenirea a fost creată din porumb.
Calendarul maya arată exact când e indicat să cultivi
și când e indicat sau contraindicat să ari pământul.
Când vin primele ploi,
indiferent de lună,
începem să pregătim pământul.
Mulți spun că, după ocuparea Guatemalei,
mayașii s-au împrăștiat.
Dar e fals. Oamenii s-au amestecat.
De aceea prețuim atât de mult vechile obiceiuri și tradiții.
Sunt patru culori,
în corelație directă
cu calendarul maya. Suntem călăuziți și de cele patru puncte cardinale.
În cultura indigenă,
porumbul se consumă de trei ori pe zi:
dimineața, la amiază și la cină.
O mare parte din teritoriul Guatemalei
e acoperită de păduri dese, declarate protejate și salvate.
Râuri aprige
străbat pădurile tropicale verzi ale Guatemalei.
Sunt mii de specii de plante și de animale,
printre care se numără și orhideele.
În junglă putem întâlni iguane
care se camuflează în vegetație în timp ce iau masa.
Reptile care se cațără în copaci pentru a-și căuta prada...
Sau șerpi-cu-clopoței,
numiți astfel datorită sunetului produs de vârful cozii lor.
Tot aici întâlnim și bizarele reptile Heloderma,
o specie de șopârlă veninoasă care, în America Centrală,
nu poate fi găsită decât aici.
Pădurile guatemaleze nu adăpostesc însă doar șopârle și șerpi.
Sute de păsări
sau maimuțe care străbat uriașul coronament al acestor păduri...
CIUDAD DE GUATEMALA
Capitala, Ciudad de Guatemala,
e locul în care se îmbină modernul și colonialul
și adăpostește peste 4,5 milioane de locuitori,
care trăiesc în centrul politic al acestei țări.
În acești munți,
în special în Sierra de las Minas,
există încă minele de jad.
Jadul era piatra cea mai de preț a civilizației maya.
Mai prețioasă decât aurul.
Duritatea ei extremă o făcea aproape indestructibilă.
De aceea, pentru mayași,
era o piatră asociată cu eternitatea, cu nemurirea, cu viața,
cu fertilitatea și cu puterea.
Jadul era principala componentă a tuturor accesoriilor
purtate de strămoșii maya.
În toate mormintele descoperite,
sau în marea lor majoritate,
există rămășițe omenești
împodobite cu minunate medalioane cu jad.
Jadul era foarte valoros pentru ei.
Unii s-au specializat în descifrarea suprafețelor pietrei.
Au ochi buni și sunt foarte experimentați
în recunoașterea tipului de jad
încastrat într-o piatră mai mare.
În prezent, fiecare artist pe care am reușit să-l descoperim
are propriul său nivel de creativitate și de inovație.
PARCUL ARHEOLOGIC QUIRIGUÁ
Parcul Arheologic și Ruinele din Quiriguá
sunt o zonă ocupată demult de străvechea civilizație maya.
Acoperă o zonă de circa trei kilometri pătrați
și a fost inclusă în Patrimoniul Mondial UNESCO.
Orașul și-a atins apogeul la câteva secole după Iisus,
iar orașul e renumit în special pentru sculpturile sale monumentale,
cunoscute drept Stele.
Unele au peste zece metri înălțime.
Edificii importante ale culturii maya
pot fi întâlnite pe tot teritoriul Guatemalei.
Tak'alik Ab'aj
e unul dintre orașele care au înflorit
vreme de peste 20 de secole.
Descoperirile arheologice de aici
clasează situl respectiv în topul celor cu monumente sculptate
de pe coasta guatemaleză a Oceanului Pacific.
Satele maya nu erau conduse colectiv de un guvern central.
Erau sate autonome,
care uneori se luptau pentru putere sau pentru teritorii.
Orașul Iximché a fost capitala regatului Kaqchikel
din 1470 până în 1527,
când a fost abandonat.
Aceste descoperiri ne-au permis să înțelegem
cultura complexă și încâlcită
și în special organizarea politică
a civilizației maya.
Deși țelul suprem al colonialismului spaniol
era să impună creștinismul în rândul populației maya,
n-a fost întotdeauna posibil.
În multe cazuri,
a ajuns să amestece religiile
și multe ritualuri și practici creștine
s-au combinat cu străvechile ritualuri maya.
Acest amestec de credințe
e numit de experți „sincretism religios”.
Timp de secole, liderii spirituali au fost respectați de oameni
ca ființe luminate,
capabile de a interpreta natura în ansamblul ei,
de a vindeca și de a îngriji alte ființe,
printre altele.
Inima îmi tresaltă, sufletul mi-e bucuros.
O nouă zi începe, slăvit fie Creatorul!
LACUL ȘI VULCANUL CHICABAL
Vulcanul Chicabal e un loc aparte.
În craterul său lucesc apele de culoarea smaraldului,
înconjurate de păduri.
Conform culturii locale,
vulcanul și lacul sunt apărate de Nahuales,
ființe spirituale care protejează oamenii încă de la naștere.
E un loc sacru pentru anumite culturi, care chiar și în prezent
practică ritualuri aici,
scăldatul în aceste ape fiind interzis.
Legenda spune că lacul se afla inițial în altă parte,
dar, rămânând fără protecție,
a fugit și s-a ascuns în caldeiră.
Aproape zilnic, la amiază, se poate observa un fenomen bizar:
craterul e învăluit într-o ceață groasă,
care dispare când atinge suprafața apei, părăsind caldeira.
Cacaua e un produs esențial al economiei naționale.
Importanța sa datează de mii de ani.
În cultura maya era folosită în alimentație și la băuturi,
ba chiar, ocazional, ca monedă de schimb.
Dar importanța primordială a cacauei
e aceea de compus esențial pentru producerea ciocolatei.
DEPARTAMENTUL IZABAL
Lacul Izabal este situat în partea estică a Guatemalei.
Într-o gură de vărsare
se află castelul San Felipe de Lara.
O fortăreață impunătoare din vremurile coloniale,
care a servit ca oficiu vamal, bază militară
și chiar închisoare.
Era străjuită de 19 tunuri
și avea multe depozite în care erau ținute mărfurile
cu care se făcea comerț între Spania și Guatemala.
Parcul Național Rio Dulce
e o zonă protejată din jurul fluviului aflat în apropierea lacului Izabal.
Acest fluviu e vital pentru Guatemala,
căci e veriga de legătură cu Marea Caraibilor.
Sunt pădurar la CONAP, Consiliul Național pentru Arii Protejate.
Datoria mea e să protejez și să păstrez intacte resursele naturale.
Parcul Național Rio Dulce are trei mii de hectare,
împărțite în mod egal între uscat și ape.
Patrulăm cu schimbul,
o zi pe uscat, iar în ziua următoare, pe apă.
Pe o distanță de 16 km,
fluviul se îngustează treptat,
iar navigarea pe acesta devine o adevărată aventură.
Pereți de calcar de 50 de metri
se înalță pe ambele maluri
și dau naștere unui canion inedit.
Trebuie să fim responsabili și să avem grijă de apă,
căci depindem cu toții de ea.
În armonie cu mediul înconjurător,
marile orașe și sătucurile din Guatemala
sunt interconectate printr-o serie de drumuri și de cărări
care ne împing constant către noi descoperiri.
În Chichicastenango, populația e eminamente quiche,
un grup etnic care vorbește limba maya.
O curiozitate e cimitirul de aici,
probabil unul dintre cele mai colorate de pe Pământ.
SANTO TOMÁS CHICHICASTENANGO
Chichicastenango e renumit și pentru piața sa stradală,
unde se găsesc toate soiurile de fructe, de uscat și de mare.
E renumit și pentru tradițiile sale culinare,
pentru alimentele servite în stradă, după rețete care combină
străvechea cultură maya
cu tradițiile populare din diferite regiuni.
Bucătăria guatemaleză
reprezintă perfect mixtura dintre două culturi mărețe.
Pe de o parte, influența și tradiția
moștenite de la diversele grupări etnice care alcătuiau cultura maya,
și, pe de altă parte, influența bucătăriei spaniole,
care a poposit pe aceste meleaguri în secolul 16.
Fructul tărâmurilor guatemaleze
e cel care stă la baza culturii culinare a acestei țări.
Un bun exemplu e pepián,
un fel de mâncare tradițional.
Vom ancora aici
Și vom căuta Garinagu ca noi
BUN VENIT RESTAURANTUL TREI GARIFUNAS
Deși arta culinară predominantă în Guatemala
e cea derivată din fuziunea culturii maya cu cea spaniolă,
alte populații au născocit
mâncăruri care, în prezent,
sunt considerate reprezentative.
Tapado e un bun exemplu,
fiind un fel preparat de imigranții africani.
Încercăm să conservăm
cultura Garifuna prin gastronomie.
În Livingstone,
Tapado e mâncarea cea mai cunoscută și mai apreciată din oraș.
Guatemala e una dintre țările din America Centrală
cu deschidere atât către Marea Caraibilor, la est,
cât și către Pacific, la vest.
Pe teritoriul său se află rezerve mari de apă dulce,
în râurile, lacurile și iazurile sale.
Aici se practică multe sporturi,
cum ar fi pescuitul sportiv,
la care Guatemala ocupă un loc fruntaș printre națiunile central-americane.
E scăldată și de apele oceanice,
care formează plaje minunate
ce se întind pe kilometri de coastă tropicală.
EL PAREDÓN
Romul e una dintre băuturile tradiționale din America Centrală.
Condițiile climaterice
sunt perfecte pentru culturile de trestie-de-zahăr,
al cărei sirop este extras și folosit la producția de rom.
Romul guatemalez este unul dintre cele mai renumite din lume,
fiind adânc ancorat în tradiția acestei țări
și în arta ei culinară.
Folosim trestie-de-zahăr recoltată
la 150 de metri altitudine.
Datorită caracteristicilor solului,
trestia noastră are nivelul de zahăr ideal pentru producția de rom.
Avem și un procedeu ideal de maturare.
Romul e un simbol al Guatemalei.
De multă vreme, băuturile alcoolice
fac parte din cultura culinară a acestei țări.
COBÁN
În acest peisaj cu văi unduioase și cu munți înalți,
așezările rurale și urbane din regiune
păstrează diferite versiuni
despre originile și apogeul lor.
Cobán e un orășel din această zonă
în care multe familii de obârșie germană s-au stabilit la sfârșitul secolului 19,
când guvernul oferea subvenții,
pentru a popula această regiune a țării.
Lumea veche, dinaintea cuceririi spaniole,
noile orașe apărute după această perioadă,
satele și orășelele care reflectă această moștenire,
toate găzduiesc acum peste 15 milioane de guatemalezi.
Quetzaltenango e un oraș cochet și un cunoscut centru universitar.
E unul dintre orașele cu cele mai multe instituții educaționale
pentru elevii din împrejurimi.
Aici locuiesc 920.000 de oameni,
iar arhitectura antică se remarcă prin biserici,
catedrale și bazilici.
VULCANUL ACATENANGO
Unchiul meu a fost printre primii oameni
din America Centrală care au reușit să urce pe Aconcagua,
în 1965.
Câțiva ani mai târziu,
guvernul guatemalez a organizat o expediție,
în 1977.
Acesta e mediul în care am crescut.
Când am escaladat primul vulcan mic, primul munte,
m-au dus într-o raniță.
Aveam cinci ani și era dealul Cerro de Oro.
Când am împlinit 15 ani,
știam deja ce vreau să fac
când aveam să cresc mare.
Ce ador în natură e liniștea absolută...
Cu cât e mai liniște, cu atât e mai bine.
Suntem obișnuiți
cu o viață cotidiană alertă,
tumultuoasă și agitată.
În munți, însă, ne regăsim liniștea lăuntrică
și ne deconectăm de la toate astea.
Mayașii nu urcau pe munți, fiindcă îi adulau ca pe niște zeități.
Se temeau de ei, fiindcă știau cât de puternici sunt zeii.
Guatemala e în așa-numitul Cerc de foc,
care înglobează aproape toate țările cu ieșire la Oceanul Pacific.
E țara cu cei mai mulți vulcani din lume, având nu mai puțin de 37.
Unii dintre ei sunt activi
și scuipă constant coloane imense de fum,
cenușă și magmă.
Întreaga regiune e epicentrul
celei mai active zone seismice de pe planetă.
Departamentul Petén e cel mai mare din Guatemala.
O mare parte din teritoriul său e acoperită de păduri și de ape.
Flores e capitala departamentului.
Insula, cucerită de spanioli,
a fost abandonată și apoi reconstruită.
ISLA DE FLORES
De aici ai acces direct în pădurile
care ascund peisaje mirifice
și comori perfect păstrate
ale lumii maya.
Unele dintre ele rămân neexplorate.
Această minunată cascadă, numită Salto de Chilascó,
se află în Baja Verapaz
și e cea mai înaltă cădere de apă din America Centrală.
Apele cad de la 130 de metri.
Niciun animal nu se compară cu pasărea națională a Guatemalei,
din pădurile cețoase.
E o specie foarte greu de observat.
Are culori minunate
și o coadă care poate ajunge până la 65 cm lungime.
Quetzalul e o mândrie națională
și apare pe drapelul țării,
pe emblemă și pe monede.
În pădurile Guatemalei trăiește
și cea mai mare felină din America.
Jaguarul e și a treia felină din lume ca dimensiuni,
fiind depășit doar de leu și de tigru.
Mayașii vedeau în jaguar un simbol al puterii.
De aceea, cei care îmbrăcau veșminte din blană de jaguar
erau oamenii de vază din societate.
El apare aproape în toate sculpturile și picturile maya.
La nord de Petén e un oraș
care a fost capitala unei zone întinse
din acest departament guatemalez.
Orașul Yaxhá.
Un centru care avea relații strânse cu Belize
și cu Mexicul de Sud.
Orașul e actualmente considerat
cel mai tainic secret al lumii maya.
E, probabil, unul dintre cele mai frumoase situri descoperite până în prezent.
După două zile de mers prin jungla deasă,
se poate ajunge la cel mai impresionant
și mai frumos oraș maya
descoperit până acum.
EL MIRADOR
Orașul a fost construit în anul 800 î. H.
și, până de curând, pădurea deasă a păstrat bine secretul.
Primele expediții către el au fost organizate în jurul anului 1930.
Piramida La Danta e construită
pe o platformă imensă, de 600 pe 300 de metri,
cu alte trei platforme și un piedestal
în partea superioară.
În oraș se află și a doua piramidă ca înălțime din America.
Iar piramida La Danta
e considerată a fi cea mai mare structură construită de civilizația maya.
Dezvoltarea socială, economică și politică a imperiului maya...
El Mirador pare să hrănească această complexitate socială,
această dezvoltare economică, la o scară impresionantă.
Accesul la această așezare rămâne în continuare dificil
și multe dintre structurile sale
rămân ascunse sub sedimente și sub vegetația densă
care a năpădit zona în ultimele secole.
Sunt multe moduri de a ajunge în inima unei țări.
Putem umbla pe cărări minunate...
Liniște...
Natură...
Peisaje care scot la iveală cele mai pure sentimente umane.
Sunt multe căi de a ajunge în inima Guatemalei.
Prin ospitalitatea oamenilor ei...
Prin cultura sa...
Prin tradițiile sale...
Prin natura ei minunată.
Păstrând vii amintirea
și moștenirea unui trecut care continuă
să ne fascineze și să ne servească drept exemplu.
Aceste teritorii au fost populate
de una dintre cele mai avansate civilizații de pe Terra.
O civilizație care a trăit aici
și care a stat la baza dezvoltării unui nou grup de oameni.
Și în fiecare dintre ei bate în continuare
inima civilizației maya.
Subtitrarea: Gabi Nițu